Slatkovodna mornarica
Slatkovodna mornarica, poznata još i kao mornarica unutrašnjih voda ili kopnena mornarica, odnosi se općenito na riječnu i jezersku mornaricu, posebno u državama koje nemaju izlaz na more, ili koje imaju državnu granicu na nekoj rijeci ili jezeru. Riječna mornarica je isključivo slatkovodna, dok jezerska mornarica može biti i na slanim jezerima, kao npr na Kaspijskom jezeru. Slatkovodna mornarica može biti samostalna, ili u sastavu kopnene vojske, ponekad čak i u sastavu standardne (pomorske) mornarice. Brodovi koji se najčešće koriste na rijekama i jezerima su: riječni monitori, raketni čamci i topovnjače, patrolni brodovi, te brodovi za riječni desant i slično. Za ukupne snaga riječne i/ili jezerske mornarice obično se upotrebljava naziv flotila. U zemljama engleskog govornog područja, za slatkovodnu mornaricu koristi se naziv "Brown-water navy" (Mornarica smeđih voda).